יצחק רבין
ביאורים

↑  בתחילת המבצע גדוד השריון 82 מהזרוע הצפונית התעכב בדרכו עקב קשיים לוגיסטיים והיתקלות בכוחות ערבים בסביבות בית נבאלא, לכן רבין ואלון נסעו לראות את המצב בחזית. בדרכם במכונית פורד ללא-גג, אלון נהג ורבין ניווט. רבין הספיק לזהות כי הם נמצאים בשדה מוקשים ולהתריע את אלון בדיוק כאשר הם עלו על מוקש. מתוך: שפירא, אביב חלדו, 2004, עמ' 368.
↑  במהלך יום העצמאות החליטו רבין ואשכול, כדי להוריד את הלהבות ולמנוע הסלמה, לקיים מצעד צבאי מצומצם שלא יכלול נשק כבד, כדי שסוריה ובעלת בריתה מצרים לא יוכלו להשתמש במצעד להצדקת עמדתן ולטעון כי הוא מהווה התגרות. מתוך: גולדשטיין, רבין: ביוגרפיה, 2006, עמ' 138
↑  כאשר ביקש רבין לראשונה את המינוי לשגריר בפגישתו עם אשכול, האחרון הגיב בתדהמה ובהלצה: "יצחק, תחזיק בי, אני נופל מהכיסא." מתוך: גולדשטיין, רבין: ביוגרפיה, 2006, עמ' 195
↑  למעשה, מטרתו המקורית של נשיא מצרים אנואר סאדאת בתחילת המלחמה הוא להכריח את ישראל לשוב למגעים להסדר שנפסקו קודם לכן ב-1972. מטרה זאת הושלמה והובילה בטווח הקצר להסכם הפרדת הכוחות בין ישראל למצרים, ובהמשך להסכם הביניים ולהסכם הקבע עד סוף העשור. מתוך: שליים, המלך חוסיין: ביוגרפיה פוליטית, 2009, עמ' 313
↑  מכון גנזים חשף לקראת יום השנה להירצחו, את מכתב התודה של רבין לנשיא המדינה זלמן שזר על ברכותיו להתמנותו כמועמד מפלגת העבודה לראשות הממשלה - מכתב מיום 30 אפריל 1974, 8 ימים לאחר ניצחונו בבחירות הפנימיות מול שמעון פרס. לעיון במכתבו של רבין, אז עדיין שר העבודה, ראו כאן.
↑  על כך כתב היוצר והאמן הרב תחומי עמוס קינן, באוקטובר 1976 חיבור בשם "רבין לוחם בשחיתות". כך עולה מפרסום החיבור על ידי מכון גנזים בבלוג שלו. לעיון בחיבור, ראו כאן.
↑  רבין נפגש ב-1976 עם כמיל שמעון, ממנהיגי העדה הנוצרית במלחמה. שמעון ביקש מרבין סיוע צבאי, מזון ודלק. רבין הסכים לבקשה, אך סייג ואמר: "נעזור לכם כדי שתוכלו לסייע לעצמכם". כמו כן, רבין ניסה להגיע, בתיווך אמריקאי, להסדר הבנה עם סוריה שבה ישראל תכבד את האינטרסים של סוריה מצפון לקו נהר הליטני, וסוריה תכבד את האינטרסים הישראלים מדרום לו. מתוך: גולדשטיין, רבין: ביוגרפיה, 2006, 343; ראו גם: פודה, מפילגש לידועה בציבור, 2022, עמ' 242
↑  רבין התנגד נחרצות לפירוק ממשלת האחדות, וטען שממשלה צרה, בין עם בראשות העבודה או הליכוד, לא תוכל לקדם משא ומתן להסדר שלום. מתוך רצון זה לשמור על הממשלה ועל משרתו כשר הביטחון, הוא תמך בשמיר ובארנס בהדחתו של עזר ויצמן מהקבינט המדיני בדצמבר 1989 ותיווך בין המפלגות הגדולות כדי לשמור על ממשלת האחדות. מתוך: גולדשטיין, רבין: ביוגרפיה, 2006, עמ' 371
↑  כדי לקרב מצביעים עולי ברית המועצות לשעבר למפלגה, הודגשה אישיותו של רבין על חשבון העקרונות הסוציאליסטיים של המפלגה, ושמה הרשמי שונה מ"המערך של מפלגת העבודה הישראלית ומפלגת הפועלים המאוחדת" ל"מפלגת העבודה הישראלית".
↑  גם לאחר פרישתו של ברק והחלפתו באמנון ליפקין-שחק, לא התקדמו המגעים ולא הבשילו לפריצת דרך.
↑  בין היתר, ההסכם כלל גם שיכונו ערפאת בעזה, הקמת משטרה פלסטינית על חשבון הנסיגה ההדרגתית של כוחות צה"ל מערי הרצועה ומיריחו ושחרורם של 5,000 אסירים ביטחוניים פלסטינים מבתי כלא בישראל. מתוך: גולדשטיין, רבין: ביוגרפיה, 2006, עמ' 418
↑  ויצמן התכוון לחבר הכנסת גולדפרב, כיוון שלכל חברי הממשלה ניתנה מכונית מיצובישי. מתוך: גולדשטיין, רבין: ביוגרפיה, 2006, עמ' 456.
↑  בין חברי המשלחת היו רעיית הנשיא הילרי קלינטון, הנשיאים לשעבר ג'ימי קרטר וג'ורג' בוש האב, מזכירי המדינה לשעבר הנרי קיסינג'ר, ג'יימס בייקר, ג'ורג' שולץ וסיירוס ואנס, ארבעה ממזכירי המחלקות (שרים) של ממשלת ארצות הברית ו-19 חברי הקונגרס.
↑  עם חוסיין באה להלוויה רעייתו, המלכה נור.
↑  על היחסים המיוחדים בין רבין לנשיא קלינטון כתב הדיפלומט והמדינאי האמריקאי מרטין אינדיק: "בתחילה היה השני אחוז יראת כבוד, ואפילו אימה, כלפי הלוחם הישראלי הקשיש, שחייו היו רצופי עימותים, מאבקים וכאב. רבין, היה דמות אב לקלינטון - אביו נהרג בתאונת דרכים קודם שנולד, והיה יכול להיות בן גילו של רבין. אך בעקבות הפיצוץ באוקלהומה סיטי, באפריל 1995, הביע רבין הערצה כנה למנהיגות שגילה הנשיא הצעיר מול הטרור מבית. נדמה שהאירוע הזה שינה את אופי היחסים ביניהם - הם נעשו בעלי ברית בשעת מצוקה. עתה הסתלק ידידו של קלינטון, ובניין השלום שהם ניסו לבנות יחד עמד לקרוס." (אינדיק, שלום אמריקני, עמ' 185)